Vazopresinas

Vazopresinas (antidiurezinis hormonas (ADH), argipresinas) – pagumburio gaminamas į neurohipofizę išskiriamas hormonas, kai žmogaus organizme sumažėja vandens kiekis. Jis verčia inkstus kaupti vandenį koncentruojant šlapimą ir mažinant išskiriamo šlapimo kiekį; taip pat padidina kraujospūdį, nežymiai paskatindamas kraujagyslių susiaurėjimą. Turi poveikį smegenų veiklai.

Labai panaši medžiaga lizino vazopresinas (lipresinas, LVP) atlieka analogiškas funkcijas kiaulių organizme ir dažnai naudojamas žmonių gydymui.

Vazopresino išsiskyrimo pakitimus lemia įvairūs dalykai:
 Etanolis ir kofeinas mažina išskiriamo vazopresino kiekius, todėl inkstai padidina išskiriamo šlapimo kiekius. Vartojant, pvz., kavą, žmogaus organizmas praranda daugiau vandens, o vartojant itin dideliais kiekiais, gali sukelti dehidrataciją.
 Angiotenzinas II stimuliuoja vazopresino išsiskyrimą.

 Poveikis centrinei nervų sistemai 
 Vazopresinas dalyvauja atminties formavimosi procese, tačiau tikslus mechanizmas nėra žinomas ir kol kas turimos žinios prieštaringos.
 Vazopresinas išskiriamas į smegenis 24 valandų ritmą reguliuojančių pogumburio neuronų.
 Pogumburyje kitos srities išskiriamas vazopresinas dalyvauja agresijos, kraujo spaudimo bei kūno temperatūros reguliavime.

Manoma, kad vazopresinas daro poveikį socialinio elgesio elementams, pvz., kad lytinio aktyvumo metu į smegenis išskirtas vazopresinas daro įtaką elgesiui, palaikančiam poros ryšį tarp partnerių; ypatingai skatina vyro agresyvumą kitų vyrų atžvilgiu. Kelių žinduolių rūšių tyrimais buvo parodyta, kad vazopresino pasiskirstymo smegenyse pobūdis siejamas su socialinio elgesio pobūdžiu. Ypatingai dideli skirtumai pastebėti tarp monogamiškų ir atsitiktinius santykius praktikuojančių rūšių vazopresino išsidėstymo smegenyse.

 Struktūra 
Vazopresinas yra peptidas sudarytas iš 9 aminorūgščių. Seka yra: 
Cys-Tyr-Phe-Gln-Asn-Cys-Pro-Arg-Gly 
Ir abu cisteinai susijungę tarpusavyje disulfidiniu tilteliu.
Lizino vazopresinas turi liziną vietoj arginino.
Oksitocinas ar visai kitų organizmų atitinkami hormonai irgi mažai skiriasi tas parodyta lentelėje žemiau.

 Vertebrate Vasopresino šeimaCys-Tyr-Phe-Gln-Asn-Cys-Pro-Arg-Gly-NH2  Argipresinas (AVP, ADH)  Dauguma žinduoliųCys-Tyr-Phe-Gln-Asn-Cys-Pro-Lys-Gly-NH2  Lypressin (LVP)  Kiaulės ir kai kurie kitiCys-Phe-Phe-Gln-Asn-Cys-Pro-Arg-Gly-NH2  Fenipresinas  kai kurie sterbliniaiCys-Tyr-Ile-Gln-Asn-Cys-Pro-Arg-Gly-NH2  Vasotocinas  kiti Vertebrate Oksitocino šeimaCys-Tyr-Ile-Gln-Asn-Cys-Pro-Leu-Gly-NH2  Oksitocinas (OXT)  Dauguma žinduoliųCys-Tyr-Ile-Gln-Asn-Cys-Pro-Ile-Gly-NH2  Mezotocinas  Dauguma sterblinių, visi paukščiai, ropliaiCys-Tyr-Ile-Gln-Ser-Cys-Pro-Ile-Gly-NH2  Seritocinas  VarlėsCys-Tyr-Ile-Ser-Asn-Cys-Pro-Ile-Gly-NH2  Izotocinas  Kaulinės žuvysCys-Tyr-Ile-Ser-Asn-Cys-Pro-Gln-Gly-NH2  Glumitocinas  Rombinių rajožuvių šeimaCys-Tyr-Ile-Asn/Gln-Asn-Cys-Pro-Leu/Val-Gly-NH2  Įvairūs tocinai  Rykliai Invertebrate šeimaCys-Leu-Ile-Thr-Asn-Cys-Pro-Arg-Gly-NH2  Diuretinis Hormonas  ŽiogaiCys-Phe-Val-Arg-Asn-Cys-Pro-Thr-Gly-NH2  Anetocinas  SliekaiCys-Tyr-Phe-Arg-Asn-Cys-Pro-Ile-Gly-NH2  Cephalotocin  Aštuonkojai

Kategorija:Hormonai
Kategorija:Neuromediatoriai